西元1842年，中英簽署南京條約，港島進入英治時期，而九龍重係清國屬地。清廷驚咗港島英人啲槍火，故此設立深水莆汛，派三十五清兵看守，屬大鵬協水師右營管轄。據考證，呢個深水莆汛查實係就係家下荔枝角醫院嗰庶，相傳醫院舊陣時重Keep住舊「深水埗關廠界石」添。1860年，英法聯軍大敗清國。深水埗左手便仰船洲（而家寫昂船洲）連同九龍半島界限街以南一帶通通割予英人管治。1887年清廷於馬灣設立九龍海關，其下水門關廠附淺灣、谷灣、深水莆分廠。1895年深水莆升班做關廠，監視海域出沒船隻，及後改為海關船位，用於驗證鴉片及貨物抽稅。1899年英軍接管界限街以北，深水埗關廠隨之摺埋。